Լորեն Հեմփ

Լորեն Մեյ Հեմփ (; ), անգլիացի ֆուտբոլիստ, «Մանչեսթեր Սիթի» ակումբի, Անգլիայի ազգային հավաքականի և Մեծ Բրիտանիայի օլիմպիական հավաքականի հարձակվող 2017 թվականի սեպտեմբերին ֆուտբոլի ասոցիացիայի վարկածով ճանաչվել է Անգլիայի լավագույն երիտասարդ ֆուտբոլիստ,2018, 2020 և 2021 թվականներին՝ պրոֆեսիոնալ ֆուտբոլային ասոցիացիայի վարկածով լավագույն երիտասարդ ֆուտբոլիստուհի, ինչպես նաև ընդգրկվել է ՈՒԵՖԱ-ի վարկածով 2020 թվականի ամենահեռանկարային երիտասարդ ֆուտբոլիստների տասնյակում։

## Մանկություն և պատանեկություն
Լորեն Հեմփը ծնվել է Անգլիայի Նորֆոլկ կոմսության Նորթ Ուոլշ քաղաքում։ Ֆուտբոլով սկսել է հետաքրքրվել արդեն երիտասարդ տարիքում և հանդես է եկել քաղաքային մանկական թիմում։ Իր պատանեկան կարիերան սկսել է 2008 թվականին «Նորվիչ Սիթիում», որտեղ արդեն այդ ժամանակ խաղում էր նրա ավագ քույրը՝ Էմին։

## Ակումբային կարերա
### Բրիստոլ Սիթի
2016 թվականին Դպրոցն ավարտելուց հետո Հեմփը տեղափոխվեց «Բրիստոլ Սիթի» և արդեն առաջին խաղում պրոֆեսիոնալ մակարդակով այդ ակումբի կազմում կարողացավ աչքի ընկնել «Ուոթֆորդի» դարպասը խփած գոլով։ 2017 թվականի մարտի 19-ին ֆուտբոլիստը նորամուտը նշեց Անգլիայի գավաթի խաղարկությունում՝ «Միլուոլի» դեմ քառորդ եզրափակչի խաղում խփելով իր թիմի հինգ գոլերից երկուսը։

### Մանչեսթեր Սիթի
2018 թվականի մայիսի 31-ին Հեմփը պայմանագիր է կնքել անգլիական ֆուտբոլի կանանց գրանդներից մեկի՝ «Մանչեսթեր Սիթիի» հետ։

## Կարիերան հավաքականում
### Անգլիայի պատանեկան և երիտասարդական հավաքականներ
2015-ի փետրվարին 13-ամյա Լորեն Հեմփը կանչվեց Անգլիայի հավաքականի ուսումնամարզական հավաք, որը բաղկացած էր Մինչև 15 տարեկան աղջիկներից։

2017 թվականին հավաքականի կազմում մասնակցել է մինչև 17 տարեկան աղջիկների Եվրոպայի առաջնությանը՝ դառնալով թիմի ավագը։ Մրցաշարում անգլիուհիները չեն կարողացել հաղթահարել խմբային փուլը, սակայն Լորենն ընդգրկվել է նրա խորհրդանշական հավաքականում։

2018 թվականի օգոստոսին Հեմփն անգլիական մինչև 20 տարեկանների թիմի կազմում դարձել է աշխարհի երիտասարդական առաջնության բրոնզե մեդալակիր, հեթ-տրիկի հեղինակ դառնալով Մեքսիկայի դեմ խմբային փուլի խաղում։

### Անգլիայի հավաքական
Անգլիայի կանանց հիմնական հավաքականում 19-ամյա Լորեն Հեմփն իր նորամուտը նշել է 2019 թվականի հոկտեմբերի 8-ին՝ փոխարինման դուրս գալով Պորտուգալիայի դեմ ընկերական խաղի 86-րդ րոպեին։

### Մեծ Բրիտանիայի հավաքական
2021 թվականի մայիսի 27-ին հայտարարվեց, որ Հեմփը ընդգրկվելու է Մեծ Բրիտանիայի հավաքականի կազմում՝ մասնակցելու 2020 թվականի ամառային Օլիմպիական խաղերին, որոնք տեղի են ունեցել COVID-19 համաճարակի պատճառով 2021 թվականի հուլիս-օգոստոս ամիսներին։ Օլիմպիադայում բրիտանուհիները հասել են միայն քառորդ եզրափակիչ: Լորենը մասնակցել է իր թիմի չորս հանդիպումներից 3-ին, Սակայն մրցաշարում խփած գոլերով նրան չի հաջողվել աչքի ընկնել։

## Ձեռքբերումներ
### Թիմային
**Մանչեսթեր Սիթի**
* Անգլիայի գավաթակիր՝ (2) 2018/19, 2019/20
* Անգլիայի ֆուտբոլային լիգայի գավաթակիր` 2018/19, 2021-22

**Անգլիա (մինչև 20)**
* Մինչև 20 տարեկան աղջիկների աշխարհի առաջնության բրոնզե մեդալակիր` 2018

**Անգլիա**
* Եվրոպայի չեմպիոն՝ 2022
* Աշխարհի առաջնության արծաթե մեդալակիր՝ 2023
* Կանանց Եզրափակիչ
* Առնոլդ Քլարկի գավաթ,2023

### Անհատական
* Եվրոպայի մինչև 17 տարեկան աղջիկների առաջնության խորհրդանշական հավաքականը, 2017
* Պրոֆեսիոնալ ֆուտբոլային ասոցիացիայի վարկածով լավագույն երիտասարդ ֆուտբոլիստ, (3) 2017/18, 2019/20, 2020/21
* Ֆուտբոլի ասոցիացիայի վարկածով լավագույն երիտասարդ ֆուտբոլիստ, 2017
* Բրիտանական կայսրության շքանշանի ասպետ (2023)

## Ծանոթագրություններ

## Արտաքին հղումներ
* Профиль на сайте ЖФК «Манчестер Сити»
* Профиль на сайте сборной Англии